PTG ปรับโครงสร้างใหม่ดึงครอบครัว “รัชกิจประการ” ถือหุ้นเพิ่ม 28% ยันไม่กระทบธุรกิจ
PTG ปรับโครงสร้างใหม่ดึงครอบครัว “รัชกิจประการ” ถือหุ้นเพิ่ม 28% ยันไม่กระทบธุรกิจ
6 ก.ย. 2561

บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า บริษัทได้รับแจ้งว่าสมาชิกของครอบครัว รัชกิจประการ ได้ดำเนินการปรับโครงสร้างการถือหุ้น โดยการโอนหุ้นที่สมาชิกในครอบครัวถืออยู่ใน บริษัท รัชกิจ โฮลดิ้ง จำกัด (รัชกิจ โฮลดิ้ง) ให้แก่กัน และให้สมาชิกในครอบครัวที่ไม่ได้ถือหุ้นใน รัชกิจ โฮลดิ้ง มาก่อน เพื่อปรับโครงสร้างการถือหุ้นภายในครอบครัวรัชกิจประการเพื่อรองรับการกำกับดูแลธุรกิจของครอบครัวในระยะยาว
ทั้งนี้ รัชกิจ โฮลดิ้ง ยืนยันการคงสัดส่วนการถือหุ้นในบริษัทที่ร้อยละ 25.12 ของสิทธิออกเสียงทั้งหมดของบริษัท โดยอำนาจการควบคุม และการบริหารจัดการบริษัทยังคงเหมือนเดิม
โดยสมาชิกในครอบครัวได้โอนหุ้นในวันที่ 5 ก.ย.61 ส่งผลให้สัดส่วนการถือหุ้นในรัชกิจ โฮลดิ้ง (ซึ่งเป็นบริษัทที่ถือหุ้นของบริษัททั้งหมดคิดเป็นร้อยละ 25.12 ของสิทธิออกเสียงทั้งหมดของบริษัท) เปลี่ยนแปลงไป ตามรายละเอียดดังนี้

อย่างไรก็ตาม ภายหลังการโอนหุ้น กลุ่มผู้ถือหุ้นใน รัชกิจ โฮลดิ้ง ก่อนการปรับโครงสร้างผู้ถือหุ้น และรัชกิจ โฮลดิ้ง จะยกเลิกความสัมพันธ์การเป็นกลุ่มบุคคลที่กระทำการร่วมกันตามกฎหมายหลักทรัพย์ (Acting in Concert) เกี่ยวกับการถือหุ้นในบริษัท และกลุ่มผู้ถือหุ้นใน รัชกิจ โฮลดิ้ง ภายหลังการปรับโครงสร้างการถือหุ้น และรัชกิจโฮลดิ่ง จะเริ่มจ้นความสัมพันธ์การเป็นกลุ่มบุคคลที่กระทำร่วมกันตามกฎหมายหลักทรัพย์ เกี่ยวกับการถือหุ้นในบริษัท
ทั้งนี้ รายละเอียดการโอนหุ้น การยกเลิก และการเริ่มต้นความสัมพันธ์การเป็นกลุ่มบุคคลที่กระทำร่วมกันตามกฎหมายหลักทรัพย์ จะปรากฎตามแบบรายงานได้มาซึ่งหลักทรัพย์ ซึ่งจะยื่นต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ภายในระยะเวลาที่กฎหมายกำหนดต่อไป